پدمجا نائیڈو

پدمجا نائیڈو (17 نومبر 1900ء - 2 مئی 1975ء) ایک بھارتی آزادی پسند اور سیاست دان تھیں جو 3 نومبر 1956ء سے 1 جون 1967ء تک مغربی بنگال کی 5ویں گورنر تھیں۔ وہ سروجنی نائیڈو کی بیٹی تھیں۔

 ابتدائی زندگی 
پدمجا نائیڈو کی پیدائش حیدرآباد میں ایک بنگالی ماں اور تیلگو والد کے ہاں ہوئی۔ ان کی والدہ شاعرہ اور بھارتی آزادی پسند سروجنی نائیڈو تھیں۔ ان کے والد متیالا گووندراجولو نائیڈو ایک طبیب تھے۔  ان کے چار بہن بھائی تھے، جیسوریا، لیلامانی، نیلاور اور رندھیر۔ 

 سیاسی زندگی 
21 سال کی عمر میں، انھوں نے حیدرآباد کی نظام حکومت والی شاہی ریاست میں انڈین نیشنل کانگریس کی مشترکہ بنیاد رکھی۔ انھیں 1942ء میں " ہندوستان چھوڑ دو تحریک " میں حصہ لینے کے جرم میں جیل بھیج دیا گیا تھا۔ آزادی کے بعد وہ 1950ء میں بھارتی پارلیمان کے لیے منتخب ہوئیں۔ 1956ء میں وہ مغربی بنگال کی گورنر مقرر ہوئیں۔ وہ ریڈ کراس سے بھی وابستہ تھیں اور 1971ء سے 1972ء تک انڈین ریڈ کراس کی چیئرمین تھیں 

 ذاتی زندگی 
اپنی زندگی کے اوائل میں، مریم جناح ( قائد اعظم محمد علی جناح کی دوسری بیوی تھیں۔ شادی کے وقت وہ اپنا پارسی مذہب تبدیل کرکے مسلمان ہو گئی تھیں اور ان کا اسلامی نام مریم جناح تھا۔) کی قریبی دوست تھیں جنھوں نے بعد ازاں پاکستان کے بانی محمد علی جناح سے شادی کی۔  پدمجا نائیڈو کے نہرو خاندان کے ساتھ گہرے تعلقات تھے، بشمول جواہر لعل نہرو اور ان کی بہن، وجیا لکشمی پنڈت کے ساتھ۔  پنڈت نے بعد میں اندرا گاندھی کے دوست اور سوانح نگار پپل جیکر کو بتایا کہ پدمجا نائیڈو اور نہرو کئی سالوں تک ساتھ رہے۔ نہرو نے پدمجا سے شادی نہیں کی کیوں کہ وہ اپنی بیٹی اندرا کو تکلیف نہیں دینا چاہتے تھے۔  تاہم، پدمجا نے اس امید پر کبھی شادی نہیں کی کہ نہرو ایک دن پروپوز کریں گے۔  ریٹائر ہونے کے بعد، پدمجا 1975ء میں اپنی موت تک تین مورتی بھون اسٹیٹ کے ایک بنگلے میں رہیں، جو وزیر اعظم نہرو کی سرکاری رہائش گاہ اور بعد میں ان کی یاد کے لیے وقف ایک عجائـ گھر تھا۔ Makarand R. Paranjape (3 ستمبر 2012)۔ Making India: Colonialism, National Culture, and the Afterlife of Indian English Authority۔ Springer Science & Business Media. pp. 164–167. ISBN 978-94-007-4661-9۔

 میراث 
دارجلنگ میں پدمجا نائیڈو ہمالین زولوجیکل پارک ان کے نام پر رکھا گیا ہے۔

 حوالہ جات 

زمرہ:بیسویں صدی کے بھارتی سیاست دان
زمرہ:بیسویں صدی کی بھارتی سیاست دان خواتین
زمرہ:عوامی امور میں پدم وبھوشن کے وصول کنندگان
زمرہ:آندھرا پردیش کی خواتین سیاست دان
زمرہ:مغربی بنگال کی خواتین سیاست دان
زمرہ:بھارت کی ریاستی خواتین گورنر
زمرہ:مغربی بنگال کے گورنر
زمرہ:آندھرا پردیش سے انڈین نیشنل کانگریس کے سیاست دان
زمرہ:1975ء کی وفیات
زمرہ:1900ء کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:گورنر بنگال
زمرہ:بھارتی فعالیت پسند
زمرہ:قانون ساز